#### [Anexa 5.1 - Termeni de referință](#Anexe)

Proiectul privind Învățământul Secundar (ROSE)

Schema de Granturi pentru Universități – ***SGCU-PV***

Beneficiar: ***Universitatea „Alexandru Ioan Cuza” din Iași***

Titlul subproiectului: ***Şcoala de vară în domeniul teologiei ortodoxe şi istoriei pentru îmbunătățirea oportunităților de participare la învățământul universitar a elevilor cu risc de abandon (TEOIST)***

Acord de grant nr. ***124/SGU/PV/II din data de 07.05.2019***

**Termeni de referință pentru servicii de consultanță (supraveghetori)**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. **124/SGU/PV/II din data de 07.05.2019**, semnat cu MEN-UMPFE, **Universitatea „Alexandru Ioan Cuza” din Iași** a accesat în cadrul schemei de granturi pentru Universități – SGCU-PV un grant în valoare de **1.140.065,00 lei** pentru implementarea subproiectului **Şcoala de vară în domeniul teologiei ortodoxe şi istoriei pentru îmbunătățirea oportunităților de participare la învățământul universitar a elevilor cu risc de abandon (TEOIST)** și intenționează să utilizeze o parte din fonduri pentru ***contractarea a 5 consultanți individuali (supraveghetori), în anul 5 de proiect, în vederea supravegherii şi asigurării siguranței celor 50 de elevi beneficiari ai Școlii de vară pe parcursul desfășurării următoarelor activități:***

**I. Curs introductiv: Bun venit la programul de vară TEOIST!**

În cadrul acestui curs elevii vor înțelege avantajele, exigențele de calitate şi oportunitățile de carieră pe care le presupun studiile în domeniile teologie ortodoxă sau istorie, prin:

- cunoaşterea sub-proiectului TEOIST: program de finanțare, scop, obiective, activități, programul şcolii de vară, cod de comportament, echipa de implementare;

- familiarizarea cu cele două facultăți participante în sub-proiect: misiune, programe de studiu (licență, master, doctorat), facilități de trai, de instruire şi de petrecere a timpului liber, oportunități de carieră la finalizarea studiilor, relații cu mediul socio-economic național, relații cu mediul universitar şi de cercetare internațional, alumni celebri.

Beneficiarilor li se vor proiecta imagini şi/sau filme promoționale de descriere a facultăților şi vor primi „trusa participantului” conținând resursele educaționale necesare pe durata programului punte.

*Consultanţii individuali (supraveghetori) vor însoţi grupul de elevi spre locaţiile de desfăşurare a activităţii, vor asigura îndrumarea elevilor şi supravegherea acestora pe toată perioada de derulare a activităţii sub-proiectului.*

**II. Planificarea, organizarea şi derularea cursurilor din domeniile teologie și istorie**

Elevii vor beneficia de două cursuri specifice celor două domenii de interes: teologie și istorie.

*Curs nr. 1. Teologie: Biserica Ortodoxă Română chezăşia identității noastre*

Prezentarea generală a conținutului:

- Începuturile creştinismului pe teritoriul țării noastre;

- Instituții de asistență medicală şi socială în Biserica Ortodoxă Română;

- Credintă şi cultură- învătământul în spațiul românesc;

- Biserica Ortodoxă Română în perioada comunistă.

*Curs nr. 2 . Istorie: Patrimoniul istoric mărturie a trăiniciei poporului român!*

Prezentarea generală a conținutului:

- Organizarea adminsitrativă a Țărilor Române (sec XIV-XV);

- Monumente şi memorie: „poveşti” despre câteva ctitorii medievale din Moldova şi Țara Românească;

- Cronici şi cronicari din Moldova şi Țara Românească;

- Actul de ctitorie în spațiul românesc medieval.

*Consultanţii individuali (supraveghetori) vor însoţi grupul de elevi spre locaţiile de desfăşurare a activităţii, vor asigura îndrumarea elevilor şi supravegherea acestora pe toată perioada de derulare a activităţii sub-proiectului.*

**III. Planificarea, organizarea şi derularea atelierelor de lucru în domeniile specifice**

Elevii vor participa la trei ateliere de lucru în domenii specifice și de interes pentru aceștia.

*Atelier de lucru nr. 1: Elemente de comunicare interpersonală*

Prezentarea generală a conținutului: importanța comunicării interpersonale; emițator şi receptor; tipuri de mesaje; comunicare verbală, para-verbală şi non-verbală (tonalitatea, viteza și volumul vorbirii, corporalitatea, expresia feței, gestică); obstacole în calea comunicării eficiente: stereotipuri şi prejudecăți; rolul inteligenței emoționale în eficientizarea comunicării interpersonale.

*Atelier de lucru 2: Utilizarea facilităților digitale în domeniul de studiu ales*

Prezentarea generală a conținutului: metode de căutare personalizată a informațiilor de interes; vulnerabilitatea pe internet; optimizarea comunicării: realizare prezentări folosind PPT/Prezi, elaborare CV, scrisoare de motivație/de intenție etc.

*Atelier de lucru 3: Simularea unui proces juridic*

Prezentarea generală a conținutului: se va alege un caz juridic (civil sau penal) cunoscut publicului prin intermediul media audio-vizuale; se vor prezenta participanților extrase de presă care tratează cazul; se vor stabili roluri pentru participanți: judecător, avocat, procuror, acuzat, martori; procesul juridic va fi simulat după modelul celor reale, prezentate în primă instanță.

*Consultanţii individuali (supraveghetori) vor însoţi grupul de elevi spre locaţiile de desfăşurare a activităţii, vor asigura îndrumarea elevilor şi supravegherea acestora pe toată perioada de derulare a activităţii sub-proiectului.*

**IV. Planificarea, organizarea şi derularea sesiunilor de consiliere profesională şi orientare în carieră**

Elevii vor participa la sesiuni de consiliere de grup, cu următoarele teme:

- Cum să-mi aleg facultatea: Activităţi cu caracter aplicativ; factori luaţi în calcul de către elevi pentru alegerea viitoarei facultăţi; importanţa factorilor interni (interese, pasiuni, valori, etc.). Potrivirea acestora cu profilul de studii vizat.

- Managementul timpului: elevii vor afla ce relație au cu timpul, care sunt cele mai frecvente probleme legate de timp; ce tehnici putem aplica pentru a avea un management al timpului personal mai bun și cum să aibă succes și să fie mulțumiți.

- Rezolvare de probleme: rezolvarea de probleme este un proces întreg care are următorii pași: definirea clară a problemei, identificarea soluțiilor posibile de aplicat pentru rezolvarea ei; alegerea și implementarea unei soluții găsită anterior (de preferință, cea mai bună!); evaluarea rezultatului.

- Stabilirea obiectivelor: Informații despre cum să își stabilească obiectivele, cum să creeze un plan pentru realizarea lor și, mai ales, despre cum să își păstreze motivatia pentru a le îndeplini.

*Consultanţii individuali (supraveghetori) vor însoţi grupul de elevi spre locaţiile de desfăşurare a activităţii, vor asigura îndrumarea elevilor şi supravegherea acestora pe toată perioada de derulare a activităţii sub-proiectului.*

**V. Organizarea de vizite de studii în instituții relevante pentru domeniile specifice sub-proiectului**

Elevii vor participa la două vizite de studiu la instituții de interes din domeniile istorie și teologie ortodoxă.

*Vizitǎ de studii 1 : Biblioteca Centralǎ Universitarǎ „Mihai Eminescu” – Iaşi*

Obiective: cunoaşterea istoricului instituției, a categoriilor de unităţi bibliografice aflate în gestiunea BCU (documente, manuscrise, carte veche românească, carte veche străină, albume, hărţi, stampe, piese de arhivă) şi a modului de acces la fondul de carte.

*Vizită de studii nr. 2: organizarea unei vizite de studiu și documentare la baza de cercetare arheologică „Acad. Mircea Petrescu-Dîmbovița” din Cucuteni*.

*Consultanţii individuali (supraveghetori) vor însoţi grupul de elevi spre locaţiile de desfăşurare a activităţii, vor asigura îndrumarea elevilor şi supravegherea acestora pe toată perioada de derulare a activităţii sub-proiectului.*

**VI. Organizarea şi participarea la evenimente culturale: muzee, spectacole etc.**

În cursul după-amiezelor vor fi planificate vizitarea a cel puțin 3 muzee situate în Iaşi: Muzeul de Artă din cadrul Palatului Culturii, Muzeul Literaturii Române „Vasile Pogor” şi Bojdeuca lui Ion Creangă din Iași. De asemenea, elevii vor participa la spectacole de teatru, de muzică şi de balet, precum și la alte evenimente culturale, în funcție de programul estival al instituțiilor de cultură: Teatrul Național „Vasile Alecsandri”, Opera Română din Iaşi, Ateneul din Iaşi, Biblioteca Centrală Universitară etc. Sunt planificate minimum 1 spectacol de teatru, film sau concert care întrunește preferințele elevilor, cu accent pe aspectele calitative. De asemenea, se va organiza în spațiul Facultății de Telogie Ortodoxă condițiile de vizionare unui film care întruneşte criterii de interes comune celor două specializări (ex: „După dealuri” în regia lui Cristian Mungiu; „De ce eu?” în regia lui Tudor Giurgiu; „A few good men”cu Jack Nicholson şi Tom Cruise) urmată de dezbatere.

*Consultanţii individuali (supraveghetori) vor însoţi grupul de elevi spre locaţiile de desfăşurare a activităţii, vor asigura îndrumarea elevilor şi supravegherea acestora pe toată perioada de derulare a activităţii sub-proiectului.*

**VII. Organizarea de competiții sportive**

Competițiile sportive care se vor organiza vor contribui la atingerea obiectivului O.S.II. al sub-proiectului, de sporire a gradului de conştientizare a elevilor privind potențialul de dezvoltare personală şi petrecere inteligentă a timpului liber pe durata studenției. Pentru a evita excluziunea socială (de gen, de cerințe speciale) şi a dezvolta fiecărui participant posibilitatea de valorizare în grup, se vor organiza competiții care nu solicită abilități sportive deosebite şi care nu implică efort fizic ridicat: badminton, street-ball, şah (la alegere).

*Consultanţii individuali (supraveghetori) vor însoţi grupul de elevi spre locaţiile de desfăşurare a activităţii, vor asigura îndrumarea elevilor, supravegherea acestora pe toată perioada de derulare a activităţii sub-proiectului și vor desfăşura activităţi de grup cu elevii în vederea creării unei atmosfere studenţeşti.*

**VIII. Organizarea de activități recreative**

Vor fi vizate deopotrivă aspecte ludice cât şi cele educaționale:

- descoperirea frumuseților naturale (faună, floră) a Grădinii Botanice „Asnastasie Fătu” din Iaşi;

- plimbare prin Sala paşilor pierduți a Universității „Alexandru Ioan Cuza” din Iaşi concomitent cu primirea de explicații despre semnificația picturilor artistului Sabin Bălaşa;

- parcurgerea a cel puțin două trasee turistice tematice ale Iaşului din cele 7 propuse de profesori și experți ai Facultății de Geografie și Geologie, UAIC (Traseul Unirii, Traseul Artelor, Traseul Comunismului, Traseul Pelerinului, Traseul Evreiesc, Traseul Romantic și Traseul Activ - http://iasi.travel/ro/);

- recital de chitară, cântec şi poezie în parcul complexului studențesc „Titu Maiorescu” în locul numit „La balenă”.

*Consultanţii individuali (supraveghetori) vor însoţi grupul de elevi spre locaţiile de desfăşurare a activităţii, vor asigura îndrumarea elevilor, supravegherea acestora pe toată perioada de derulare a activităţii sub-proiectului și vor desfăşura activităţi de grup cu elevii în vederea creării unei atmosfere studenţeşti.*

**2. Obiectiv**

Obiectivul acestor servicii de consultanță este reprezentat de ***suprvizarea și asigurarea siguranței elevilor participanți la școala de vară, prin implicarea supraveghetorilor în derularea tuturor activităţilor planificate***.

**3. Scopul serviciilor**

În vederea îndeplinirii obiectivului serviciilor, Consultantul va realiza următoarele activităţi:

- supravegherea şi îndrumarea elevilor pe toată perioada de derulare a activităţilor subproiectului;

- însoţirea grupului de elevi spre locaţiile de desfăşurare a activităţilor subproiectului;

- supravegherea elevilor în timpul lor liber și pe perioada aflării în cămin;

- animarea timpului petrecut cu elevii din grupul țintă, în vederea creării unei atmosfere de studenţie;

- interacțiunea cu elevii și oferirea de sfaturi cu privire la modalităţile creative şi frumoase de petrecere a timpului liber ca student în Iaşi;

- împărtăşirea din cunoştinţele şi experienţele lor privitoare la însemnătatea istorico-culturală a Municipiului Iaşi.

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile:

1. Un raport de realizare a activităţilor (descriptiv), elaborat de către consultantul individual (supraveghetor), privind toate activităţile pe care le-a realizat pe perioada exercitării contractului de consultanţă;

2. Liste de prezenţă zilnice pentru toate zilele de prestare a activităţilor în cadrul sub-proiectului.

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi pentru Universități – SGCU-PV, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultanții sunt următoarele:

* (pentru studenți) să fie înmatriculat în calitate de student la studii de licenţă, master sau doctorat în cadrul Universităţii „Alexandru Ioan Cuza” din Iaşi, în perioada de desfășurare a școlii de vară (17-30 iulie 2023) sau (pentru profesori) să fie profesor din liceele de proveniență a grupului țintă;
* (pentru studenți) să aibă o situaţie şcolară bună sau foarte bună sau să fie un profesor exemplar și să aibă gradație de merit (departajarea studenților se va face după media ultimului an de studiu);
* (pentru studenți) să dețină o recomandare din partea unui profesor de la UAIC, prin care să se dovedească că a dat dovadă de comportament adecvat şi exemplar în spaţiul universitar sau (pentru profesori) să dețină o recomandare din partea directorului de liceu, prin care să se dovedească că a dat dovadă de comportament adecvat şi exemplar în spaţiul liceului;
* (pentru studenți) să fie înscris într-o ligă/asociație studenţească sau (pentru profesori) să coordoneze asociații de elevi sau cercuri pentru elevi;
* (pentru studenți) să fie înscris ca student la Facultatea de Teologie Ortodoxă sau la Facultatea de Istorie reprezintă un avantaj sau (pentru profesori) să fie profesor în unul din domeniile subproiectului, teologie ortodoxă sau istorie, reprezintă un avantaj;
* a mai fost implicat în derularea unor şcoli de vară sau în activităţi similare celor din cadrul subproiectului;
* a participat la manifestări / evenimente specifice domeniului educației / învățământului secundar superior;
* s-a implicat în activități de tutorat / mentorat cu studenții.

**6. Alți termeni relevanți**

**Perioadă de implementare/ Durata serviciilor.**

Perioada de implementare este 17-30 iulie 2023,

Durata serviciilor este de 14 zile, 8 ore / zi

**Locație.**

Consultanții iși vor desfășura activitatea de supraveghere atât în locațiile de desfășurare a activităților proiectului, cât și pe traseele dintre acestea:

* sălile de seminar, curs, laboratoare de informatică, aule ale Facultății de Teologie Ortodoxă și Facultății de Istorie;
* Sediul Bibliotecii Centrale Universitare „Mihai Eminescu” din Iaşi;
* baza de cercetare arheologică „Acad. Mircea Petrescu-Dîmbovița” din Cucuteni;
* Locațiile obiectivelor vizate prin activitățile recreative și culturale ale proiectului;
* Locațiile facilităților de practicare a educației fizice şi sportului existente în universitate.

De asemenea, consultanții vor fi alături de elevi și în căminul în care vor fi cazați.

**Raportare.**

1. Un raport de realizare a activităţilor (descriptiv), elaborat de către consultantul individual (supraveghetor), privind toate activităţile pe care le-a realizat pe perioada exercitării contractului de consultanţă;

2. Liste de prezenţă zilnice pentru toate zilele de prestare a activităţilor în cadrul sub-proiectului.

**Facilități oferite de Beneficiar.**

În vederea desfășurării în condiții optime a activității de supervizare și asigurare a siguranței elevilor din grupul țintă, consultanților individuali (supraveghetori) li se vor oferi următoarele facilități:

* Acces la la facilitățile de cazare şi masă în campusul universităţii, în apropierea elevilor – beneficiari ai programului de vară (consultanții individuali își vor acoperi cheltuielile de cazare și masă din bugetul propriu);
* Acces la spaţiu/birou dotat cu calculator, în cazul în care un consultant individual (supraveghetor) trebuie să realizeze o sarcină care presupune muncă de birou;
* Acces la documentele proiectului în cazul în care este necesar pentru îndeplinirea unor sarcini de către consultantul individual;
* Acces la consumabilele achiziţionate prin proiect în măsura în care acestea sunt necesare pentru îndeplinirea unor sarcini pentru realizarea activităţilor de către consultanții individuali (supraveghetori).

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.